Sergius Bulgakov

Sergius Nicolai filius Bulgakov (Russice Сергей Николаевич Булгаков, tr. Sergej Nikolaevič Bulgakov; natus die 28 Iunii, seu 16 Iunii secundum Calendarium Iulianum, anno 1871 in Livny gubernii Orelensis Imperii Russici, mortuus Lutetiae die 12 Iulii 1944) fuit oeconomus, philosophus, theologus Russicus, et sacerdos Ecclesiae Orthodoxae Russicae. 

Filius sacerdotis orthodoxi, Sergius Bulgakov initio in schola et seminario clericalibus, dein in gymnasio, postea ad annum 1894 in facultate iuridica Universitatis Moscuensis educabatur. Ab anno 1898 duos annos in Germania studebat, ibi dissertationem de capitalismo et agricultura pro gradu magistri complevit, anno 1901 in Universitate Moscuensi defensam. Dein ut professor oeconomiae politicae (Kioviae, annis 1901–1906, et Moscuae, annis 1906–1918) favebat operi. In iuventate sua ad "marxismum legitimum" cum studio Das Kapital Caroli Marx pertinebat, postea tamen ad philosophiam religiosam Christianam se applicavit, marxismum, positivismum, et atheismum damnans, notiones sophiologiae suas autem elaborans. Anno 1918 sacerdos Christianus Orthodoxus factus est. Anno 1922 exsilio e Russia affectus, ab anno 1925 ad finem vitae suae Lutetiae colebat.

 Bibliographia 
 K. Naumov, Bibliographie des œuvres de Serge Boulgakov, Institut d’études slaves, Parisiis 1984, ISBN 2-7204-0196-X
 Sergij Bulgakov Bibliographie. Werke, Briefwechsel und Übersetzungen. Mit ausgewählter Sekundärliteratur und einem tabellarischen Lebenslauf, Erstellt von Regula M. Zwahlen und Ksenija Babkova, Aschendorff, Monasterii Westphalorum 2017, ISBN 978-3-402-12038-5

 Nexus externi 

 Pagina interretialis VIAF
 Pagina de Sergio Bulgakov Encyclopaediae Sovieticae Magnae editionis tertiae 
 Pagina de Sergio Bulgakov Encyclopaediae Orthodoxae 

Categoria:Alumni Universitatis Moscuensis
Categoria:Auctores Russici
Categoria:Clerici Russiae
Categoria:Incolae Imperii Russici
Categoria:Incolae Kioviae
Categoria:Incolae Moscuae
Categoria:Incolae Franciae
Categoria:Oeconomi Russiae
Categoria:Philosophi Russiae
Categoria:Theologi